ΚΑΤ' ΕΚΤΙΜΗΣΙΝ ΙΣΟΛΟΓΙΣΜΟΣ ΤΟΥ ΣΥΜΒΟΥΛΙΟΥ της 4ης Μαρτίου 1991 σχετικά με το βόειο κρέας που προορίζεται για τη μεταποιητική βιομηχανία για την περίοδο από την 1η Ιανουαρίου μέχρι τις 31 Δεκεμβρίου 1991 ( 91/135/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 14 παράγραφος 2,

την πρόταση της Επιτροπής,

ΕΚΔΙΔΕΙ ΤΟΝ ΠΑΡΟΝΤΑ ΚΑΤ' ΕΚΤΙΜΗΣΙΝ ΙΣΟΛΟΓΙΣΜΟ : Εισαγωγή Το άρθρο 14 παράγραφος 2 του κανονισμού ( ΕΟΚ ) αριθ . 805/68 προβλέπει ότι, κάθε χρόνο, το Συμβούλιο, αποφασίζοντας με ειδική πλειοψηφία, καταρτίζει έναν κατ' εκτίμησιν ισολογισμό των κρεάτων που είναι δυνατόν να εισαχθούν υπό το καθεστώς που προβλέπεται στο εν λόγω άρθρο . Αυτός ο ισολογισμός λαμβάνει υπόψη, αφενός, τα διαθέσιμα που προβλέπονται μέσα στην Κοινότητα σε κρέατα ποιότητας και εμφανίσεως καταλλήλων για βιομηχανική χρησιμοποίηση και, αφετέρου, τις ανάγκες των βιομηχανιών . Ο ισολογισμός αυτός αναφέρει ξεχωριστά τις ποσότητες :

α ) κρεάτων που προορίζονται για την κατασκευή κονσερβών που δεν περιλαμβάνουν άλλα χαρακτηριστικά συστατικά εκτός από το βόειο κρέας και πηκτή - β ) κρεάτων που προορίζονται για την μεταποιητική βιομηχανία με σκοπό την παρασκευή άλλων προϊόντων εκτός από τις κονσέρβες που αναφέρονται στο στοιχείο α ). ΚΕΦΑΛΑΙΟ Ι Διαθέσιμα σε κρέατα για μεταποίηση Σύμφωνα με τα στοιχεία που παρασχέθηκαν στην Επιτροπή τον Αύγουστο του 1990 από τα κράτη μέλη, τα διαθέσιμα της Κοινότητας για το 1991 σε εγχώριο νωπό κρέας προς μεταποίηση μπορούν να εκτιμηθούν σε 1 380 000 τόνους κρέατος, εκφραζόμενους σε μη αποστεωμένο κρέας .

Στο τέλος του 1990, υπήρχαν στην Κοινότητα σημαντικά δημόσια αποθέματα κρέατος προερχόμενα από αγορές της παρέμβασης . Η ποσότητα των αποθεμάτων αυτών που είναι κατάλληλα για μεταποίηση μπορεί να εκτιμηθεί σε 250 000 τόνους, εκφραζόμενους σε μη αποστεωμένο κρέας .

Στο τέλος του 1990, δεν υπήρχαν αποθέματα βοείου κρέατος στις ψυκτικές αποθήκες, προερχόμενα από τη χορήγηση ενίσχυσης στην ιδιωτική αποθεματοποίηση .

Με ισχύ από την 1η Ιανουαρίου 1991, η Κοινότητα άνοιξε δασμολογική ποσόστωση 53 000 τόνων αποστεωμένου κατεψυγμένου κρέατος, που αντιστοιχεί σε 68 900 τόνους μη αποστεωμένου κρέατος .

Η εμπειρία αποδεικνύει ότι 14 000 τόνοι μη αποστεωμένου κατεψυγμένου κρέατος θα εισαχθούν υπό το καθεστώς αυτής της ποσόστωσης το 1991 με προορισμό τη μεταποίηση .

Για το 1991, η ποσότητα κρέατος καταγωγής Μποτσουάνας, Κένυας, Μαδαγασκάρης, Ζιμπάμπουε και Σουαζιλάνδης, που μπορεί να εισαχθεί στην Κοινότητα και ικανοποιεί τις απαιτήσεις της μεταποιητικής βιομηχανίας, μπορεί να εκτιμηθεί σε 5 000 τόνους μη αποστεωμένου κρέατος .

Για το 1991, τα συνολικά διαθέσιμα που προορίζονται για μεταποίηση θα είναι, συνεπώς, τα εξής :

( σε τόνους )

- κρέατα νωπά : 1 380 000 - κρέατα κατεψυγμένα προερχόμενα από αγορές της παρέμβασης : 250 000 - κρέατα κατεψυγμένα αποθηκευμένα υπό το καθεστώς ενίσχυσης στην ιδιωτική αποθεματοποίηση : 0 - κρέατα κατεψυγμένα στα πλαίσια της ποσόστωσης GATT : 14 000 - κρέατα κατεψυγμένα εισαγόμενα υπό το καθεστώς της σύμβασης ΑΚΕ : 5 000 Σύνολο 1 649 000

ΚΕΦΑΛΑΙΟ ΙΙ Ανάγκες βιομηχανιών σε κρέατα για μεταποίηση Σύμφωνα με τα στοιχεία που παρασχέθηκαν στην Επιτροπή τον Αύγουστο του 1990 από τα κράτη μέλη, οι ανάγκες της Κοινότητας σε κρέατα προς μεταποίηση, για το 1991, μπορούν να εκτιμηθούν σε 1 461 000 τόνους κρέατος, εκφραζόμενους σε μη αποστεωμένο κρέας . Η ποσότητα αυτή περιλαμβάνει τις ανάγκες για την παραγωγή κονσερβών που αναφέρονται στο άρθρο 14 παράγραφος 1 στοιχείο α ) του κανονισμού ( ΕΟΚ ) αριθ . 805/68 . Η τελευταία αυτή ποσότητα υπολογίζεται σε 215 000 τόνους . Συμπέρασμα Από τα προαναφερθέντα προκύπτει ότι τα κοινοτικά διαθέσιμα σε κρέατα για μεταποίηση θα υπερβούν, κατά το 1991, τις ανάγκες της βιομηχανίας . Κατά συνέπεια, βάσει του κατ' εκτίμησιν ισολογισμού, οι ποσότητες βοείου κρέατος που προορίζονται για τη βιομηχανία μεταποίησης και δύνανται να εισαχθούν κατά το 1991 υπό το καθεστώς που προβλέπεται στο άρθρο 14 του κανονισμού ( ΕΟΚ ) αριθ . 805/68 καθορίζεται σε 0 τόνους . Βρυξέλλες, 4 Μαρτίου 1991 . Για το Συμβούλιο

Ο Πρόεδρος

R . STEICHEN ( 1 ) ΕΕ αριθ . L 148 της 28 . 6 . 1968, σ . 24. ( 2 ) ΕΕ αριθ . L 353 της 17 . 12 . 1990, σ . 23 .